Diari Oficial de la Generalitat Valenciana


Sumari del DOGV 7386, del 22-10-2014 (2014/9539)

RESOLUCIÓ de 21 d'octubre de 2014, de la directora general del Secretariat del Consell i Relacions amb les Corts, per la qual es disposa la publicació de l'annex al conveni de col·laboració entre l'Institut de la Joventut, del Ministeri de Sanitat, Servicis Socials i Igualtat, i Microbank, subscrit l'1 d'abril de 2014, per a realitzar actuacions de promoció i suport a la joventut emprenedora i empresària emmarcades en el desenrotllament del Programa de Microcrèdits Injuve durant l'any 2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7386

Data del DOGV
:   22-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9539


Data del document
:   21-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 21 d'octubre de 2014, de la directora general del Secretariat del Consell i Relacions amb les Corts, per la qual es disposa la publicació de l'annex al conveni de col·laboració entre l'Institut de la Joventut, del Ministeri de Sanitat, Servicis Socials i Igualtat, i Microbank, subscrit l'1 d'abril de 2014, per a realitzar actuacions de promoció i suport a la joventut emprenedora i empresària emmarcades en el desenrotllament del Programa de Microcrèdits Injuve durant l'any 2014. [2014/9539]  
L'Institut de la Joventut, del Ministeri de Sanitat, Servicis Socials i Igualtat, i l'Institut Valencià de la Joventut.Generalitat Jove han subscrit, prèvia tramitació reglamentària, el 10 de setembre de 2014, l'annex al conveni de col·laboració d'1 d'abril de 2014 entre l'Institut de la Joventut i Microbank per a realitzar actuacions de promoció i suport a la joventut emprenedora i empresària emmarcades en el desenrotllament del Programa de Microcrèdits Injuve durant l'any 2014.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat annex, que ha quedat inscrit en el Registre de Convenis de la Generalitat amb el número 1024/2014 i que figura com a annex d'esta resolució.  
  
València, 21 d'octubre de 2014.- La directora general del Secretariat del Consell i Relacions amb les Corts: Marta Martí Arador.  
  
  
Annex al conveni de col·laboració entre l'Institut de la Joventut del Ministeri de Sanitat, Servicis Socials i Igualtat i Microbank, subscrit l'1 d'abril de 2014, per a realitzar actuacions de promoció i suport a la joventut emprenedora i empresària emmarcades en el desenrotllament del Programa de Microcrèdits Injuve durant l'any 2014  
  
Madrid, 10 de setembre 2014  
  
Reunits  
D'una part, Rubén Urosa Sánchez, director general de l'Institut de la Joventut del Ministeri de Sanitat, Servicis Socials i Igualtat, nomenat pel Reial Decret 81/2012, de 5 de gener (BOE 5, 06.01.2012), en nom i representació de l'Administració General de l'Estat, Institut de la Joventut, fent ús de les facultats que té atribuïdes per l'article 7 del Reial Decret 486/2005, de 4 de maig, pel qual s'aprova l'Estatut de l'Organisme Autònom Institut de la Joventut.  
  
I d'una altra part, Marcos Sanchis Fernández, director general de l'Institut Valencià de la Joventut.Generalitat Jove, nomenat pel Decret 160/2011, de 28 d'octubre, de 2011, del Consell (DOCV 6641, 31.10.2011) i en virtut de les facultats que té conferides per l'article 10.3 de la Llei 18/2010, de 30 de desembre, de la Generalitat, de Joventut de la Comunitat Valenciana, ha sigut autoritzat per a la firma d'este annex al conveni per acord del Consell adoptat en la reunió de 25 de juliol de 2014.  
Ambdós parts es reconeixen mútua capacitat per a obligar-se i convindre, per la qual cosa  
  
Exposen  
1. Que l'Injuve i Microbank han subscrit l'1 d'abril de 2014 un conveni de col·laboració per a realitzar actuacions de promoció i suport a la joventut emprenedora i empresària emmarcades en el desenrotllament del Programa de Microcrèdits durant l'any 2014.  
2. Que l'Institut Valencià de la Joventut. Generalitat Jove manifesta la seua voluntat d'adherir-se al conveni de col·laboració subscrit l'1 d'abril de 2014, entre l'Injuve i Microbank, per a realitzar actuacions de promoció i suport a la joventut emprenedora i empresària emmarcades en el desplegament del Programa de Microcrèdits durant l'any 2014.  
3. Que l'Institut Valencià de la Joventut. Generalitat Jove executarà el Programa de Microcrèdits de l'Injuve en les Oficines d'Emancipació d'Alacant, Castelló i València.  
4. Que en compliment del que establix l'esmentat conveni de col·laboració de microcrèdits, l'Injuve ha cursat la notificació prèvia a la resta de les parts intervinents i comunica l'adhesió de l'Institut Valencià de la Joventut.Generalitat Jove a través de les Oficines d'Emancipació d'Alacant, Castelló i València dependents de l'Institut Valencià de la Joventut.Generalitat Jove, que es realitza per mitjà del present annex que s'incorpora al conveni.  
Per raó del que exposa i a l'empara de l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i de l'article 4.1.c, Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, les parts acorden que la Generalitat a través de l'Institut Valencià de la Joventut.Generalitat Jove s'adherisca al Conveni d'1 d'abril de 2014, d'acord amb les clàusules següents.  
  
Clàusules  
  
Primera  
Que l'Institut Valencià de la Joventut.Generalitat Jove a través de les Oficines d'Emancipació d'Alacant, Castelló i València s'adherix, amb efectes des de la firma del present document i en els termes que es reflectixen en el present acord, al conveni de col·laboració subscrit per l'Injuve i Microbank el passat 1 d'abril de 2014 per a realitzar actuacions de promoció i suport a la joventut emprenedora i empresària emmarcades en el desenrotllament del programa de microcrèdits durant l'any 2014.  
  
Segona  
Que l'Institut Valencià de la Joventut.Generalitat Jove, a través de les Oficines d'Emancipació d'Alacant, Castelló i València, s'adherix al present conveni, es compromet a:  
1. Atendre, informar, orientar i assessorar els jóvens que sol·liciten ajuda financera per als seus projectes empresarials, en aquelles localitats en què s'estiguen desenrotllant projectes d'autoocupació, els facilitarà un model estandarditzat de presentació i elaboració d'un Pla d'Empresa que arreplegue tota la informació del seu projecte i seleccionarà aquells que complisquen els requisits establits per al Programa de Microcrèdits i que, al seu parer, siguen susceptibles de rebre el finançament previst.  
  
2. Verificar si el sol·licitant compta amb la formació suficient per a dur a terme el projecte empresarial que posseïx. En cas negatiu, la derivaran als corresponents servicis de formació en gestió empresarial, com a pas previ a la constitució de l'empresa i sol·licitud del microcrèdit.  
  
3. Realitzar una prequalificació o valoració tècnica del projecte empresarial, sobre la base del model preestablit i emetre, si és el cas, l'Informe de viabilitat del Pla d'Empresa.  
4. Assessorar els jóvens que sol·liciten ajuda financera sobre com tramitar i presentar davant de Microbank els plans d'empresa i l'informe de viabilitat per a sol·licitar el microcrèdit corresponent.  
5. Enviar a l'Injuve una relació trimestral amb el nombre d'emprenedors, els plans d'empresa del qual validats han sigut enviats a Microbank.  
6. Facilitar a l'Injuve tota la informació que els siga sol·licitada en relació amb els projectes d'emprenedoria que els siguen presentats pels jóvens i qualsevol altra que siga d'interés per als jóvens emprenedors.  
  
7. Difondre el programa de microcrèdits a través dels mitjans que consideren oportuns i, en la mesura de les possibilitats, dedicar en les seues pàgines web un apartat explicatiu sobre l'esmentat programa.  
  
Tercera  
Que l'Institut Valencià de la Joventut.Generalitat Jove, a través de les Oficines d'Emancipació d'Alacant, Castelló i València, s'adherix al conveni subscrit entre l'Injuve i Microbank des de la firma del present annex i fins al 31 de desembre de 2014.  
  
En prova de conformitat, firmen el present acord en triple exemplar en el lloc i la data abans indicats.  
  
Per l'Instituto de la Juventud: Rubén Urosa Sánchez.  
Per l'Institut Valencià de la Joventut.Generalitat Jove: Marcos Sanchis Fernández.